Aruküla - Vikipeedia, vaba entsüklopeedia

# Aruküla

###

See artikkel räägib alevikust Harjumaal; teiste samanimeliste kohtade kohta vaata lehekülge Aruküla (täpsustus).

Aruküla vapp

Aruküla on alevik Harju maakonnas ning see on Raasiku valla keskuseks. Aruküla alevikus elab 1866 elanikku (seisuga 1. jaanuar 2006).

## [redigeeri] Ajalugu

Aruküla mõisahoone

Esmakordselt on Aruküla mainitud kirjalikes allikais 1291. aastal (Arenculle). Samuti on teada, et 1560. aastal rajatud Aruküla mõis eraldus Raasikust 17. sajandi keskel.

Kaasaegne Aruküla tekkis 20. sajandi algul raudteejaama juurde. 1950-ndatel rajati Aruküla männikusse väike aedlinn. Aastal 1977 ühendati Aruküla asundus, aedlinn ja alevik Aruküla alevikuks.

## [redigeeri] Haridus- ja kultuurielu

Arukülas tegutseb kaks põhikooli: Aruküla Põhikool ja Aruküla Vaba-Waldorfkool. Samuti tegutseb Arukülas lasteaed "Rukkilill".

Aruküla kultuurimaja ja Raasiku vallavalitsushoone Arukülas

Aastal 1989 alustas Arukülas tegevust huvialakeskus "Pääsulind". Seal saab õppida klaverit, akordioni, viiulit, flööti, plokkflööti, klarnetit ja trompetit, võtta osa kunsti-, tantsu-, näite- ja lauluringidest ning beebikoolist. Huvikoolis käib 2005. aasta sügise seisuga 185 õpilast üle kogu valla.

Alevikus tegutseb Aruküla Kultuuriselts, mis on jõudsalt arendanud kohalikku kultuurielu ja on saanud tunnustust ka väljaspoolt Raasiku valda. 2003. aastal andis liikumine Kodukant Harjumaa välja sädeinimese tiitli kohaliku kultuurielu arendamise eest Aruküla Kultuuriseltsi tegevjuhile Garina Paistele.

Aruküla ajakirjandushuvilisi noori ühendab 2002. aastal asutatud noorteühendus Aruküla Uudised.

## [redigeeri] Vaatamisväärsused

Aruküla hiidrändrahn – Hellamaa kivi

Aruküla alevikus on kaks looduskaitsealust objekti: Aruküla hiidrahn ja Aruküla lehisepuiestee.

## [redigeeri] Muu

Arukülast on pärit maalikunstnik Andrei Jegorov.

## [redigeeri] Välislingid

- Aruküla Kultuuriselts
- Aruküla Põhikool
- Aruküla Vaba-Waldorfkool
- Huvialakeskus "Pääsulind"
- Aruküla Noorte Ajakirjandusorganisatsioon

Välja otsitud andmebaasist "http://et.wikipedia.org../../../a/r/u/Aruk%C3%BCla.html"

Kategooriad: Eesti alevikud | Raasiku vald

##### Views

- Artikkel
- Arutelu
- Viimane redaktsioon

##### Otsi